Раней на крыжах часта не было фігуры Хрыста, але яны аздабляліся каштоўнымі камянямі. Гэта рабілася ў знак перамогі і хвалы Хрыста – Збаўцы. Сама постаць Езуса прадстаўляла пераможца, не змучанага чалавека. Такая выява – Хрыстус у каралеўскіх шатах і ў залатой кароне – не вельмі пасавала да пакутных разважанняў двух апошніх тыдняў Вялікага посту. Цяжка было ўявіць муку і смерць Хрыста, калі з абразоў і скульптур вернікаў вітаў трыўмфуючы Збаўца. Гэта не адпавядала пасхальнаму бачанню крыжа і Мукі Пана, таму было пастаноўлена закрываць усялякае багацце і знакі трыумфу, бо гэта час посту і змярцвення.